Chinezii au închis un sat din Mongolia Interioară după primul deces din 2020 cauzat de ciuma bubonică.
Un bolnav de ciumă bubonică din Mongolia Interioară moare după ce i-a cedat sistemul circulator. Boala acestuia a fost raportată duminică și confirmată joi. Autoritățile au închis satul în care locuia și au impus alertă de gradul trei până la finalul anului.
China închide un sat după primul deces cauzat de ciumă bubonică anul acesta, relatează CNN.Autoritățile regiunii Mongolia Interioară au fost nevoite să închidă satul Suji Xincun după ce un locuitor care suferea de ciumă bubonică a murit.Infecția a fost raportată în cursul zilei de duminică, iar confirmarea s-a făcut joi. Sistemul circulator al pacientului a cedat și a murit. Totuși, comunicatul transmis de către autorități nu a precizat cum s-a infectat pacientul.Liderii locali au decis să închidă satul și să izoleze localnicii pentru ca boala să nu se răspândească. Mai mult, au solicitat ca fiecare casă să fie dezinfectată zilnic.Toți sătenii au fost testați pentru ciumă bubonică, însă medicii nu au mai descoperit niciun caz.35 de persoane apropiate decedatului au fost izolate și testate pentru ciumă bubonică. Rezultatele au fost negative.În districtul în care se află satul s-a impus alertă de gradul de trei, până la finalul anului 2020.Este al doilea caz de ciumă bubonică cu care se confruntă China anul acesta. Primul caz a fost raportat în iulie, în Bayannur, Mongolia Interioară, însă nu s-a soldat cu moartea pacientului.